Toimittajien kokemukset kertovat, miten Puolustus­voimat ja poliisi ovat saaneet niska­lenkin osasta suomalaisia toimittajia

Oikeustoimittajat-yhdistyksen juhlakirja kertoo vaikutusyrityksistä, joita kohdistuu toimittamiseen. Viranomaisten ja muiden vallankäyttäjien hankkimat luottotoimittajat ovat vaarallinen ilmiö länsimaisessa demokratiassa.

Päivi Happonen, Minna Passi ja Susanna Reinboth.­

Tietokirja

Etusivun rikokset – Näin kovat uutiset syntyivät Oikeustoimittajat 30 vuotta, 199 s. Crime Time.

”Ylen uutistoimittaja ei luovuta. Hän soittaa illan aikana useita kertoja tuottajalle ja vaatii tätä poistamaan Jelenan jutun pääuutislähetyksestä.” Näin kirjoittaa kollegansa toiminnasta Ylen oikeustoimittaja Päivi Happonen kirjassa Etusivun rikokset - Näin kovat uutiset syntyivät.